Кавадарци (община)
Кавадарци () е община, разположена в южната част на Северна Македония, в Повардарието до границата с Гърция. Общината обхваща Тиквешията и платото Витачево, както и Тиквешката част на Мариово. Административен център на общината е град Кавадарци, като освен него в общината влизат и 40 села. Община Кавадарци има площ от 992,44 km2 с 39,04 жители на квадратен километър гъстота на населението. Голяма част от обработваемата земя в общината е заета от лозови насаждения. Кавадарският край е известен с качественото си грозде и винопроизводство. На територията на община Кавадарци се намира и рудник Алшар, известен заради редкия минерал лорандит.

Структура на населението 
Според преброяването от 2002 година община Кавадарци има 38 741 жители.

Бележки